Mémorial de la déportation juive (Stad Lëtzebuerg)

De Mémorial de la déportation juive oder Monument à la mémoire des victimes de la Shoah, dacks just Kaddisch Monument an der Stad ass a Monument dat vum Shelomo Selinger entworf gouf.

Am Mee 2015 krut de Selinger den Optrag vum Lëtzebuerger Staat zesumme mat der Stad Lëtzebuerg fir e Monument ze schafe fir un d'Affer vun der Shoah zu Lëtzebuerg z'erënnerenJüdischer Künstler mit Entwurf beauftragt - Denkmal soll an Holocaust-Opfer erinnern op wort.lu de 15. Mee 2015, gekuckt den 20. Dezember 2017. D'Monument dat aus rosaem Granit aus engem Steebroch bei Louvigné-du-Désert (Bretagne) hiergestallt gouf, huet 325.000 Euro kascht a gouf zu gläichen Deeler vum Staat an der Gemeng Lëtzebuerg finanzéiertAu Luxembourg - Un mémorial de la Shoah pour juin 2018 op wort.lu de 25. Oktober 2017, gekuckt den 20. Dezember 2017.

D'Monument ass de 17. Juni 2018 an der Stad, op der Plaz tëscht der Kathedral an der fréierer Sainte-Sophie, nieft dem Boulevard Roosevelt ageweit ginn"Denkmal für die Opfer der Schoah eingeweiht." wort.lu 17.06.2018, gekuckt den 18. Juni 2018.. D'Plaz wou d'Monument steet ass net wäit vun der Jofferegässel ewech, do wou déi éischt Stater Synagog (1823-1891) stoung.

Um Sockel vum Monument steet: „Kaddisch - Fir d'Judde vu Lëtzebuerg dei vun den Nazien ëmbruecht goufen 1940 - 1945“ agravéiert an op Franséisch: « Kaddish - Pour les juifs du Luxembourg assassinés par les nazis 1940 - 1945 ». Op der drëtter Säit ass den Text op Hebräesch an déi véiert Säit ass eidel.

D'Plaz wou d'Monument opgeriicht gouf, gradewéi de Kënschtler vum Wierk, goufe vum Israelitesche Consistoire proposéiert.

Am Kader vum Nationale Kommemoratiounsdag 2021 gouf a Presenz vum Kënschtler nieft dem Monument en Informatiounspanneau ageweit.

Véier Joer dono, den  21. September 2025, goufen nieft dem Monument fënnef metalle Stäiler ageweit, mat den Nimm (an de Liewensdaten, souwäit bekannt) vun den 1.225 jiddeschen Affer vum Nationalsozialismus zu Lëtzebuerg. Dorënner sinn och déi vun de 659 Persounen, déi a Konzentratiouns- a Vernichtungslageren deportéiert goufen (a wouvun der just 46 d'Shoah iwwerlieft hunn). Se symboliséieren eng "Mauer" géint d'Vergiessen. D'Initiativ dovu geet op MemoShoah zeréck, mat der Ënnerstëtzung vun der Lëtzebuerger Regierung, der Stad Lëtzebuerg, dem jiddesche Consistoire vu Lëtzebuerg an der Lëtzebuerger Fondatioun fir d'Erënnerung un d'Shoah.
Chris Meisch: "Mauer mat den Nimm vun de jiddeschen Affer vum Nationalsozialismus ageweit." rtl.lu, 21.09.2025.
Kuckt och
 Monumenter vum Zweete Weltkrich zu Lëtzebuerg
 Juddentum zu Lëtzebuerg
 Um Spaweck 

Letzebuerg
Kategorie:Uewerstad
Kategorie:Skulpturen 2018
Kategorie:Monumenter an der Stad Lëtzebuerg